ai4bharat/Pralekha huggingface dataset:
ശാസ്ത്ര സാങ്കേതിക മന്ത്രാലയം
മിഷൻ കോവിഡ് സുരക്ഷയ്ക്ക് കീഴിൽ കോവാക്സിൻ ഉൽപാദന ശേഷി വർധിപ്പിക്കൽ
തദ്ദേശീയ കോവിഡ് വാക്സിനുകളുടെ വികസനവും ഉൽപാദനവും ത്വരിതപ്പെടുത്തുന്നതിനായിട്ടാണ് ആത്മനിർഭാരത് 3.0 നു കീഴിൽ മിഷൻ കോവിഡ് സൂരക്ഷ കേന്ദ്ര ഗവണ്മെന്റ് പ്രഖ്യാപിച്ചത് . കേന്ദ്ര ബയോടെക്നോളജി വകുപ്പാണ് ഇത് നടപ്പാക്കുന്നത്.
(മിഷനു കീഴിൽ കേന്ദ്ര ബയോടെക്നോളജി വകുപ്പ് വാക്സിനേഷൻ ഉൽപാദന സൗ കര്യങ്ങൾ വർദ്ധിപ്പിക്കുന്നതിനുള്ള ധനസഹായം നൽകുന്നു. തദ്ദേശീയമായി വികസിപ്പിച്ച വാക്സിനുകളുടെ നിലവിലെ ഉൽപാദന ശേഷി 2021 മെയ്-ജൂൺ മാസത്തോടെ ഇരട്ടിയാക്കുകയും പിന്നീട് 2021 ജൂലൈ - ഓഗസ്റ്റ് വരെ 6-7 മടങ്ങ് വർദ്ധിപ്പിക്കുകയും ചെയ്യും. അതായത് 2021 ഏപ്രിലിലെ ഒരു കോടി വാക്സിൻ ഡോസുകളിൽ നിന്ന് 2021 ജൂലൈ - ഓഗസ്റ്റ് മാസങ്ങളോടെ 6-7 കോടി വാക്സിൻ ഡോസായി വർദ്ധിപ്പിക്കും. സെപ്റ്റംബറോടെ ഇത് പ്രതിമാസം 10 കോടി ഡോസിലേക്ക് എത്തുമെന്ന് പ്രതീക്ഷിക്കുന്നു.
ഏതാനും ആഴ്ചകൾക്കുമുമ്പ്, അന്തർ-മന്ത്രലായ സമിതികൾ രാജ്യത്തെ രണ്ട് പ്രധാന വാക്സിൻ നിർമ്മാതാക്കളുടെ സൈറ്റുകൾ സന്ദർശിക്കുകയും ഉൽപാദനം എങ്ങനെ വർദ്ധിപ്പിക്കുമെന്നതിനെക്കുറിച്ചുള്ള നിർദേശങ്ങൾ തേടുകയും ചെയ്തിരുന്നു. ഈ കാലയളവിൽ, വാക്സിൻ നിർമ്മാതാക്കളുമായി പദ്ധതിയെക്കുറിച്ച് വിപുലമായ അവലോകനങ്ങളും സാധ്യതാ പഠനങ്ങളും നടന്നിട്ടുണ്ട്.
ഈ ശേഷി വർധന പദ്ധതിയുടെ ഭാഗമായി, ഹൈദരാബാദിലെ ഭാരത് ബയോടെക് ലിമിറ്റഡ്, മറ്റ് പൊതുമേഖലാ നിർമാതാക്കൾ എന്നിവയുടെ ശേഷി ആവശ്യമായ അടിസ്ഥാന സൗ കര്യങ്ങളും സാങ്കേതികവിദ്യയും ഉപയോഗിച്ച് നവീകരിക്കും. വാക്സിൻ ഉൽപാദന ശേഷി വർദ്ധിപ്പിക്കുന്നതിനായി പുനർനിർമ്മിക്കുന്ന ഭാരത് ബയോടെക്കിന്റെ പുതിയ ബാംഗ്ലൂർ സൗ കര്യത്തിന് ഏകദേശം 65 കോടി രൂപ ധനസഹായമായി നൽകുന്നു.
വാക്സിൻ ഉൽപാദന ശേഷി വർദ്ധിപ്പിക്കുന്നതിന് മൂന്ന് പൊതുമേഖലാ കമ്പനികളെയും പിന്തുണയ്ക്കുന്നുണ്ട് .
മഹാരാഷ്ട്ര ഗവൺമെന്റിന് കീഴിലുള്ള സംസ്ഥാന പൊതുമേഖലയിലെ ഹാഫ്കൈൻ ബയോഫാർമസ്യൂട്ടിക്കൽ കോർപ്പറേഷൻ ലിമിറ്റഡ്, ദേശീയ ക്ഷീര വികസന ബോർഡിന് കീഴിലുള്ള ഹൈദരാബാദിലെ ഇന്ത്യൻ ഇമ്മ്യൂണോളജിക്കൽ ലിമിറ്റഡ് , ബുലന്ദ്ഷഹറിൽ കേന്ദ്ര കേന്ദ്ര ബയോടെക്നോളജി വകുപിന് കീഴിലുള്ള ഭാരത് ഇമ്മ്യൂണോളജിക്കൽസ് ആൻഡ് ബയോളജിക്കൽസ് ലിമിറ്റഡ്  എന്നിവയാണിവ.
ആരോഗ്യ, കുടുംബക്ഷേമ മന്ത്രാലയം
ചൈനയില് നിന്നു തിരിച്ചു വരുന്ന യാത്രക്കാര്ക്കുള്ള നിര്ദ്ദേശങ്ങള്
നിങ്ങളെയും കുടുംബത്തെയും സംരക്ഷിക്കാന് അറിയേണ്ടതെല്ലാം
ചൈനയില് പൊട്ടിപ്പുറപ്പെട്ട നൊവല് കൊറോണ വൈറസ് വ്യാപനം അന്താരാഷ്ട്രതലത്തില് മറ്റ് രാജ്യങ്ങളിലും റിപ്പോര്ട്ട് ചെയ്തിട്ടുണ്ട്. കൊറോണ വൈറസ് സാധാരണ ജലദോഷം മുതല് ഗുരുതര രോഗങ്ങളായ മിഡില് ഈസ്റ്റ് റെസ്പിറേറ്ററി സിന്ഡ്രോം - സി.ഒ.വി, സിവിയര് അക്യൂട്ട് റെസ്പിറേറ്ററി സിന്ഡ്രോം  എന്നിവയ്ക്കു വരെ കാരണമാകും.
എന്താണ് രോഗ ലക്ഷണങ്ങള്?
പനി, ചുമ, ശ്വസിക്കുന്നതിനുള്ള ബുദ്ധിമുട്ട് എന്നിവ പൊതുവായ രോഗ ലക്ഷണങ്ങളാണ്.
രോഗബാധിതനാകുന്നതില് നിന്ന് എങ്ങനെ സ്വയം സംരക്ഷിക്കാം?
ഈ അടുത്ത കാലത്ത് ചൈനയിലേക്ക് യാത്ര ചെയ്തിട്ടുണ്ടെങ്കിലോ , നൊവല് കോറോണ വൈറസ് ബാധിതനുമായി എന്തെങ്കിലും സമ്പര്ക്കമുണ്ടായിട്ടുണ്ടെങ്കിലോ, താഴെപ്പറയുന്ന നിര്ദ്ദേശങ്ങള് പിന്തുടരുക:
· തിരിച്ചെത്തി 14 ദിവസം വീട്ടില്തന്നെ പ്രത്യേകം മാറിത്താമസിക്കുക.
ഒറ്റക്ക് ഒരു മുറിയില് താമസിക്കുക
മറ്റു കുടുംബാംഗങ്ങളുമായുള്ള സമ്പര്ക്കം നിയന്ത്രിക്കുക, സന്ദര്ശകരെ ഒഴിവാക്കുക
· ചുമയ്ക്കുമ്പോളും തുമ്മുമ്പോഴും മൂക്കും വായും പൊത്തുക.
· ജലദോഷം, ഫ്ളൂ ലക്ഷണങ്ങളുള്ളവരുമായി അടുത്തു പെരുമാറുന്നത് ഒഴിവാക്കുക. 
കൈകള് വൃത്തിയായി സൂക്ഷിക്കേണ്ടത് വളരെ പ്രധാനമാണ്. താഴെപ്പറയുന്ന സാഹചര്യങ്ങളില് കൈ വൃത്തിയായി കഴുകേണ്ടതാണ്;
· തുമ്മുകയോ ചുമയ്ക്കുകയോ ചെയ്തതിനു ശേഷം
· രോഗബാധിരെ പരിചരിക്കുമ്പോള്
· ഭക്ഷണം ഉണ്ടാക്കുമ്പോഴും അതിന് മുമ്പും ശേഷവും
· ഭക്ഷണം കഴിക്കുന്നതിനുമുമ്പ്
· ശുചിമുറി ഉപയോഗിച്ച ശേഷം
· കൈ അഴുക്കായാല്
· മൃഗങ്ങളെയോ, മൃഗങ്ങളുടെ മാലിന്യങ്ങളോ കൈകാര്യം ചെയ്താല്
ചൈനയില് നിന്ന് തിരിച്ചെത്തി 28 ദിവസങ്ങള്ക്കുള്ളില് പനി, ചുമ, ശ്വസിക്കാന് ബുദ്ധിമുട്ട് എന്നിവ അനുഭവപ്പെട്ടാല്:
· കേന്ദ്ര ഗവണ്മെന്റിന്റെ ആരോഗ്യ മന്ത്രാലയം കണ്ട്രോള് റൂം നമ്പറായ 91-11-23978046 നമ്പറില് വിളിച്ച് കൂടുതല് വിവരങ്ങള് അറിയുക
· ഉടന് തന്നെ ഒരു മാസ്ക് ധരിച്ച്, നിര്ദ്ദേശിച്ചിട്ടുള്ള ഏറ്റവും അടുത്തുള്ള ആരോഗ്യകേന്ദ്രത്തിലെത്തുക.
പരിഭ്രാന്തരാകരുത്.
AM MRD
(Visitor Counter : 111
മന്ത്രിസഭ
ശാസ്ത്ര സാങ്കേതിക മേഖലയുടെ പ്രോല്സാഹനത്തിനായി അടല് ഇന്നവേഷന് മിഷന് ഇന്ത്യയും ഫണ്ട് 'ടാലന്റ് ആന്ഡ് സക്സസ്' റഷ്യയും തമ്മിലുള്ള ധാരണാപത്രം
ശാസ്ത്ര സാങ്കേതിക മേഖലയുടെ പ്രോല്സാഹനത്തിനും വിദ്യാര്ഥികളുടെയും അധ്യാപകരുടെയും ഗവേഷകരുടെയും വിനിമയത്തിലൂടെ സംയുക്ത പ്രവര്ത്തനത്തിനു ശക്തമായ അടിത്തറ തീര്ക്കുന്നതിനും അടല് ഇന്നവേഷന് മിഷന് ഇന്ത്യയും ഫണ്ട് 'ടാലന്റ് ആന്ഡ് സക്സസ്' റഷ്യയും തമ്മില് ഒപ്പുവച്ച ധാരണാപത്രത്തെക്കുറിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുമ്പാകെ വിശദീകരിക്കപ്പെട്ടു.
നേട്ടങ്ങള്:
ധാരണാപത്രം ശാസ്ത്ര-സാങ്കേതികവിദ്യ പ്രോല്സാഹിപ്പിക്കുന്നതിനും വിദ്യാര്ഥികളുടെയും അധ്യാപകരുടെയും ഗവേഷകരുടെയും വിനിമയത്തിലൂടെ ഇന്ത്യ-റഷ്യ സംയുക്ത പ്രവര്ത്തനത്തിനു ശക്തമായ അടിത്തറ തീര്ക്കുന്നതിനും സഹായകമാകും.
പ്രധാന ഫലം:
ഇരു രാജ്യങ്ങളിലെയും സ്കൂളുകള്, സര്വകലാശാലകള്, സാംസ്കാരിക സ്ഥാപനങ്ങള്, ശാസ്ത്ര-സാങ്കേതിക രംഗം, സ്പെഷലൈസ് ചെയ്ത വിദ്യാഭ്യാസ സ്ഥാപനങ്ങള്, ഹൈടെക് കമ്പനികള്, സ്റ്റാര്ട്ടപ്പുകള്, നവീനാശയ കേന്ദ്രങ്ങള് എന്നിവയുമായി ബന്ധം സ്ഥാപിക്കുന്നതിനു ധാരണാപത്രം സൗകര്യമൊരുക്കും. ശാസ്ത്രസംബന്ധിയായ പുതിയ അറിവ് പ്രോല്സാഹിപ്പിക്കുന്നതിനും ബൗദ്ധിക സ്വത്ത് സൃഷ്ടിക്കുന്നതിനും നവീകരണത്തിനും ഉല്പന്നങ്ങള് വികസിപ്പിക്കുന്നതിനും ഇരു രാജ്യങ്ങള്ക്കും സഹായകമാകും.
പശ്ചാത്തലം:
(2015 ഡിസംബര് 23, 24 തീയതികളില് പ്രധാനമന്ത്രി സോച്ചി സിറിയസ് എജ്യുക്കേഷന് സെന്റര് സന്ദര്ശിച്ച വേളയിലാണ് ഇന്ത്യന് വിദ്യാര്ഥികള്ക്കൊപ്പം പഠനത്തില് ഏര്പ്പെടുന്നതിനായി റഷ്യന് വിദ്യാര്ഥികളെ ക്ഷണിക്കുന്നതിനുള്ള നിര്ദേശം ഉണ്ടായത്. 2018 ഒക്ടോബര് ആദ്യവാരം റഷ്യന് ഫെഡറേഷന് പ്രസിഡന്റ് ശ്രീ. വ്ളാദിമിര് പുടിന് നടത്തിയ ഇന്ത്യാ സന്ദര്ശനത്തിനു മുന്നോടിയായി, പത്തു റഷ്യന് വിദ്യാര്ഥികള് അടല് ടിങ്കറിങ് ലാബ് സ്കൂളുകളില് പഠിക്കുന്ന പത്ത് ഇന്ത്യന് വിദ്യാര്ഥികള്ക്കൊപ്പം ചേര്ന്നു പഠിക്കാനായി എത്തുകയും അവര് 2018 ഒക്ടോബര് ഒന്നു മുതല് നാലുവരെ ഐ.ഐ.ടി. ഡെല്ഹിയില് നടന്ന ഇന്നവേഷന് ബൂട്ട് ക്യാംപില് പങ്കെടുക്കുകയും ചെയ്തു. ആരോഗ്യസംരക്ഷണം, ബഹിരാകാശ സാങ്കേതികവിദ്യ, മാലിന്യമുക്ത സാങ്കേതികവിദ്യ, കാര്ഷിക സാങ്കേതിക വിദ്യ, സ്മാര്ട്ട് മൊബിലിറ്റി എന്നീ അഞ്ചു മേഖലകളില് പുതിയ മാതൃകകള് രൂപീകരിക്കുന്നതിനായുള്ള നവീന ആശയങ്ങളെ സംബന്ധിച്ചു വിദ്യാര്ഥികള് പഠിച്ചു. തങ്ങള് ഉണ്ടാക്കിയ മാതൃകകള് അവര് പ്രധാനമന്ത്രി ശ്രീ. നരേന്ദ്ര മോദി, റഷ്യന് പ്രസിഡന്റ് ശ്രീ. വ്ളാദിമിര് പുടിന് എന്നിവര്ക്കു മുമ്പില് 2018 ഒക്ടോബര് അഞ്ചിനു പ്രദര്ശിപ്പിക്കുകയും ചെയ്തിരുന്നു.
ഈ ധാരണാപത്രത്തിലൂടെ ഉദ്ദേശിക്കുന്നത് അടല് ഇന്നവേഷന് മിഷന് ഇന്ത്യയും ഫണ്ട് 'ടാലന്റ് ആന്ഡ് സക്സസസ്' റഷ്യയും ചേര്ന്നുള്ള പ്രവര്ത്തനം മുന്നോട്ടു കൊണ്ടുപോവുകയാണ്.
AKA MRD - 861
വാണിജ്യ വ്യവസായ മന്ത്രാലയം
ഗവൺമെന്റ് തലത്തിൽ 22000 ചട്ടങ്ങളുടെ നടത്തിപ്പ് ലഘുകരിച്ചു
ന്യൂഡൽഹി , സെപ്റ്റംബർ 28,2021
അധിക നിയമഭാരം കുറയ്ക്കുന്നതിന് കേന്ദ്ര മന്ത്രാലയങ്ങളും സംസ്ഥാനങ്ങളും/കേന്ദ്രഭരണ പ്രദേശങ്ങളും ചേർന്ന് ഒരു വലിയ പ്രവർത്തനം നടത്തുന്നുണ്ടെന്നും അനാവശ്യ നിയമങ്ങൾ ഒഴിവാക്കാനും, ചട്ടങ്ങൾ ലഘൂകരിക്കാനും ഇതിലൂടെ ലക്ഷ്യമിടുന്നതായും കേന്ദ്ര വാണിജ്യ -വ്യവസായ മന്ത്രി ശ്രീ പീയുഷ് ഗോയൽ പറഞ്ഞു. 'ആസാദി കാ അമൃത് മഹോത്സവ്' ആഘോഷത്തോടനുബന്ധിച്ച് ഡിപിഐ ഐ ടി ഇന്ന് ന്യൂഡൽഹിയിൽ സംഘടിപ്പിച്ച അധിക നിയമ ഭാരം കുറയ്ക്കുന്നതിനുള്ള ശില്പശാലയിൽ സംസാരിക്കുകയായിരുന്നു അദ്ദേഹം.
ഗവൺമെന്റ്,ഇന്ന്, സംരംഭകർക്ക് ഏറ്റവും അനുയോജ്യമായ അന്തരീക്ഷം സൃഷ്ടിക്കുകയാണെന്ന് അദ്ദേഹം പറഞ്ഞു. കാര്യങ്ങൾ ലളിതമാക്കാനും യുക്തിസഹമാക്കാനുമുള്ള സർക്കാരിന്റെ പ്രതിബദ്ധതയുടെ മികച്ച ഉദാഹരണമാണ് നിയന്ത്രിതമായി ആരംഭിച്ച ദേശീയ ഏകജാലക സംവിധാനം എന്നും മന്ത്രി പറഞ്ഞു. ഈ സംവിധാനത്തിൽ 18 കേന്ദ്ര വകുപ്പുകളും 9 സംസ്ഥാനങ്ങളും നിലവിൽ ഉൾപ്പെട്ടിട്ടുണ്ട്. 2021 ഡിസംബറോടെ 14 കേന്ദ്ര വകുപ്പുകളും 5 സംസ്ഥാനങ്ങളും കൂടി ഇതിന്റെ ഭാഗമാക്കും.
കേന്ദ്ര മന്ത്രാലയങ്ങൾ, സംസ്ഥാനങ്ങൾ, കേന്ദ്രഭരണ പ്രദേശങ്ങൾ എന്നിവ വഴി ഇതുവരെ 22,000 -ലധികം ചട്ടങ്ങൾ കുറച്ചിട്ടുണ്ട്.കൂടാതെ 13,000 -ഓളം നടപടിക്രമങ്ങൾ ലഘൂകരിക്കുകയും 1,200 -ലധികം പ്രക്രിയകൾ ഡിജിറ്റൈസ് ചെയ്യുകയും ചെയ്തു.
അധിക നിയമഭാരം കുറയ്ക്കുന്നത് സംബന്ധിച്ച ബുക്ക്ലെറ്റ് ചടങ്ങിൽ മന്ത്രി ശ്രീ പീയുഷ് ഗോയൽ, പ്രകാശനം ചെയ്തു.
പൗരന്മാർക്കും വ്യവസായമേഖലയ്ക്കും മെച്ചപ്പെട്ട സേവനം നൽകുന്നതിന്, അനുയോജ്യമായ മികച്ച മാതൃകകൾ സ്വായത്തമാക്കാൻ ഈ ശില്പശാലയിലൂടെ കേന്ദ്ര മന്ത്രാലയങ്ങൾ, സംസ്ഥാനങ്ങൾ/ കേന്ദ്രഭരണ പ്രദേശങ്ങൾക്ക് കഴിയും.
വാണിജ്യ വ്യവസായ സഹമന്ത്രിമാരായ ശ്രീ സോം പ്രകാശ്, ശ്രീമതി. അനുപ്രിയ പട്ടേൽ എന്നിവർ ചടങ്ങിൽ പങ്കെടുത്തു.
നിയമ സങ്കീർണ്ണതകൾ ലഘൂകരിക്കുന്നതിനുള്ള ചില പ്രധാന പരിഷ്കാരങ്ങളിൽ ഇവ ഉൾപ്പെടുന്നു:
1) ആഭ്യന്തര, അന്തർദേശീയ ഒഎസ്പി തമ്മിലുള്ള വ്യത്യാസം നീക്കംചെയ്യൽ
2) ജിയോസ്പേഷ്യൽ ഡാറ്റയുടെ ലഭ്യത ഉദാരമാക്കി
3) ‘മേരാ റേഷൻ’ മൊബൈൽ ആപ്പിന്റെ ആവിഷ്കരണം
4) ഡ്രൈവിംഗ് ലൈസൻസ്, രജിസ്ട്രേഷൻ സർട്ടിഫിക്കറ്റ് എന്നിവയുമായി ബന്ധപ്പെട്ട 18 സേവനങ്ങൾക്ക് ഒറ്റ ഘട്ട ഓൺലൈൻ ആധാർ പരിശോധന പ്രക്രിയ
5) 2013 ലെ കമ്പനീസ് നിയമത്തിലെ 46 ശിക്ഷാ വ്യവസ്ഥകളും 2008 ലെ ലിമിറ്റഡ് ലയബിലിറ്റി പാർട്ണർഷിപ്പ്  നിയമപ്രകാരമുള്ള 12 കുറ്റകൃത്യങ്ങളും കുറ്റവിമുക്തമാക്കി.
6) ബിസിനസ്സ് റീ -എഞ്ചിനീയറിംഗ് പ്രക്രിയ വഴി, സംസ്ഥാനങ്ങളും കേന്ദ്രഭരണ പ്രദേശങ്ങളും അംഗീകാരങ്ങൾ/ലൈസൻസുകൾ അനുവദിക്കുന്നതിനുള്ള സമയം കുറയ്ക്കുകയും, നേരിട്ടുള്ള ഇടപാടുകൾ ഇല്ലാതാക്കുകയും പരിശോധനകളിൽ സുതാര്യത കൊണ്ടുവരികയും ചെയ്തു.
7) പുതിയ നിക്ഷേപകർക്ക് ഏകജാലക ക്ലിയറൻസുകൾ
IE/SKY
(Visitor Counter : 177
യു.പി.എസ്.സി
2022 ജൂണിലെ യു പി എസ് സി അന്തിമമാക്കിയ റിക്രൂട്ട്മെന്റ് ഫലങ്ങൾ
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2022 ജൂൺ മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്.
രാജ്യരക്ഷാ മന്ത്രാലയം
റാഫേൽ യുദ്ധവിമാനങ്ങൾ ഔപചാരികമായി ഇന്ത്യൻ വ്യോമസേനയിൽ ഉൾപ്പെടുത്തുന്നു
2020 സെപ്റ്റംബർ 10 ന് അമ്പാലയിലെ വ്യോമസേനാ താവളത്തിൽ നടക്കുന്ന ഔപചാരിക ചടങ്ങിൽ വച്ച് റാഫേൽ യുദ്ധവിമാനങ്ങൾ ഇന്ത്യൻ വ്യോമസേനയിൽ ഉൾപ്പെടുത്തും. തുടർന്ന് വിമാനങ്ങൾ സ്ക്വാഡ്രൺ 17 - “ഗോൾഡൻ ആരോസ്” - ന്റെ ഭാഗമാകും. ഇന്ത്യൻ വ്യോമസേനയ്ക്ക് ലഭിച്ച ആദ്യ ബാച്ച് അഞ്ച് റാഫേൽ വിമാനങ്ങൾ 2020 ജൂലൈ 27 നാണ് ഫ്രാൻസിൽ നിന്ന് അമ്പാലയിലെ വ്യോമസേനാ താവളത്തിൽ എത്തിയത്.
ആദരണീയ രാജ്യരക്ഷാ മന്ത്രി ശ്രീ രാജ്നാഥ് സിംഗ്, ഫ്രഞ്ച് സായുധ സേനാ മന്ത്രി ഫ്ലോറൻസ് പാർലി എന്നിവർ മുഖ്യാതിഥിമാരാകും.
സംയുക്ത സേനാ മേധാവി, ജനറൽ ബിപിൻ റാവത്ത്, ചീഫ് ഓഫ് എയർ സ്റ്റാഫ്, എയർ ചീഫ് മാർഷൽ ആർ.കെ. എസ്. ഭദൗരിയ, പ്രതിരോധ സെക്രട്ടറി ഡോ. അജയ് കുമാർ, പ്രതിരോധ ഗവേഷണ വികസന
സെക്രട്ടറിയും ഡി.ആർ.ഡി.ഒ. ചെയർമാനുമായ ഡോ. ജി. സതീഷ് റെഡ്ഡി തുടങ്ങിയവരും വ്യോമസേനയുടെ ചരിത്രത്തിലെ സുപ്രധാന നാഴികക്കല്ലായ ഈ ചടങ്ങിൽ പങ്കെടുക്കും.
ഫ്രഞ്ച് പ്രതിരോധ വ്യവസായ മേഖലയിലെ ഉന്നതതല പ്രതിനിധി സംഘവും ചടങ്ങിൽ പങ്കെടുക്കും.
അമ്പാലയിൽ നടക്കുന്ന ചടങ്ങുകളിൽ റാഫേൽ വിമാനത്തിന്റെ ആചാരപരമായ അനാച്ഛാദനം, പരമ്പരാഗത ‘സർവ്വ ധർമ്മ പൂജ’, റാഫേൽ, തേജസ് വിമാനങ്ങളുടെ വ്യോമാഭ്യാസ പ്രകടനം, ‘സാരംഗ് എയറോബാറ്റിക് ടീം’ നടത്തുന്ന പ്രകടനം എന്നിവ ഉൾപ്പെടും. പരമ്പരാഗതമായ "ജല പീരങ്കി അഭിവാദ്യവും" റാഫേൽ വിമാനങ്ങൾക്ക് നൽകും. ആചാരപരമായ ചടങ്ങുകൾക്ക് ശേഷം ഇന്ത്യയുടെയും ഫ്രാൻസിന്റെയും പ്രതിനിധി സംഘങ്ങൾ തമ്മിൽ ഉഭയകക്ഷി ചർച്ച നടക്കും.
പ്രധാനമന്ത്രിയുടെ ഓഫീസ്
സാമ്പത്തിക ശാസ്ത്രജ്ഞനും പരിസ്ഥിതി പ്രവർത്തകനുമായ പ്രൊഫ. രാധാമോഹന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത സാമ്പത്തിക ശാസ്ത്രജ്ഞനും പരിസ്ഥിതി പ്രവർത്തകനുമായ പ്രൊഫ. രാധാമോഹൻ ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു, "പ്രൊഫ. രാധാമോഹൻ ജിക്ക് കാർഷികമേഖലയിൽ അതിയായ അഭിനിവേശമുണ്ടായിരുന്നു, പ്രത്യേകിച്ച് സുസ്ഥിര, ജൈവ രീതികൾ അവലംബിക്കുന്നതിൽ. . സമ്പദ്വ്യവസ്ഥയെയും പരിസ്ഥിതിശാസ്ത്രത്തെയും സംബന്ധിച്ച വിഷയങ്ങളിൽ അദ്ദേഹത്തിനുണ്ടായിരുന്ന അറിവിന്റെ പേരിൽ അദ്ദേഹം ബഹുമാനിതാനായിരുന്നു. . അദ്ദേഹത്തിന്റെ നിര്യാണത്തിൽ ദുഖിക്കുന്നു. അദ്ദേഹത്തിന്റ കുടുംബത്തിനും ആരാധകർക്കും അനുശോചനം . ഓം ശാന്തി."
പ്രധാനമന്ത്രിയുടെ ഓഫീസ്
ബിജു പട്നായിക്കിന്റെ ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ നരേന്ദ്ര മോദി ശ്രീ ബിജു പട്നായിക്കിന് ബിജു പട്നായിക്കിന്റെ ജന്മവാർഷികത്തിൽ ആദരാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
", ശ്രദ്ധേയനായ നേതാവും സ്ഥാപന നിർമ്മാതാവുമായ ബിജു ബാബുവിന് അദ്ദേഹത്തിന്റെ ജന്മവാർഷികത്തിൽ ഞാൻ ആദരാഞ്ജലി അർപ്പിക്കുന്നു. ഒഡീഷയുടെ പുരോഗതിയിലേക്ക് സമാനതകളില്ലാത്ത സംഭാവന നൽകിയ ഒരു ചലനാത്മകവും ബഹുമുഖവുമായ വ്യക്തിത്വമായിരുന്നു അദ്ദേഹം. അടിയന്തിരാവസ്ഥയ്ക്കെതിരായ പോരാട്ടത്തിൽ അദ്ദേഹത്തിന്റെ പങ്ക് ശ്രദ്ധേയമാണ്. "
On his birth anniversary, I pay homage to Biju Babu, a remarkable leader and institution builder. He was a dynamic and multifaceted personality who has made an unparalleled contribution towards Odisha’s progress. His role in fighting the Emergency is also notable.
— Narendra Modi  March 5, 2023
പ്രധാനമന്ത്രിയുടെ ഓഫീസ്
ടോക്കിയോ 2020 പാരാലിമ്പിക് ഗെയിംസിനായുള്ള ഇന്ത്യൻ സംഘവുമായി പ്രധാനമന്ത്രി ആഗസ്റ്റ് 17 ന് സംവദിക്കും
ടോക്കിയോ 2020 പാരാലിമ്പിക് ഗെയിംസിനുള്ള ഇന്ത്യൻ പാര-അത്ലറ്റ് സംഘവുമായി പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ ആഗസ്റ്റ് 17 ന് രാവിലെ 11 മണിക്ക് സംവദിക്കും.
9 കായിക വിഭാഗങ്ങളിൽ നിന്നുള്ള 54 പാര അത്ലറ്റുകൾ രാജ്യത്തെ പ്രതിനിധീകരിക്കുന്നതിനായി ടോക്കിയോയിലേക്ക് പോകുന്നു. പാരാലിമ്പിക് ഗെയിംസിലെ ഇന്ത്യയുടെ ഏറ്റവും വലിയ സംഘമാണിത്. ആശയവിനിമയ വേളയിൽ കേന്ദ്ര കായിക മന്ത്രിയും പങ്കെടുക്കും.
പ്രധാനമന്ത്രിയുടെ ഓഫീസ്
മാതൃഭൂമിയുടെ ഒരു വർഷം നീണ്ടുനിൽക്കുന്ന ശതാബ്ദി ആഘോഷങ്ങൾ മാർച്ച് 18-ന് പ്രധാനമന്ത്രി ഉദ്ഘാടനം ചെയ്യും
മലയാള ദിനപത്രമായ മാതൃഭൂമിയുടെ ഒരു വർഷം നീണ്ടുനിൽക്കുന്ന ശതാബ്ദി ആഘോഷങ്ങൾ 2022 മാർച്ച് 18-ന് രാവിലെ 11 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും.
1923 മാർച്ച് 18-ന് മാതൃഭൂമി പ്രവർത്തനമാരംഭിച്ചു. ദേശീയ താൽപ്പര്യമുള്ള വിഷയങ്ങൾ നിരന്തരം ഉയർത്തിക്കാട്ടുന്നതിനൊപ്പം സാമൂഹിക പരിഷ്കരണങ്ങളും വികസന അജണ്ടകളും മുന്നോട്ടു വയ്ക്കുന്നതിലും മാതൃഭൂമി മുൻപന്തിയിലാണ്. മാതൃഭൂമിക്ക് 15 പതിപ്പുകളും 11 ആനുകാലികങ്ങളും ഉണ്ട്. കൂടാതെ, മാതൃഭൂമി ബുക്സ് ഡിവിഷൻ സമകാലിക താൽപ്പര്യമുള്ള വിവിധ വിഷയങ്ങളിൽ പുസ്തകങ്ങൾ പ്രസിദ്ധീകരിക്കുന്നു.
--ND--
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
വിവരാവകാശ നിയമത്തില് ഭേദഗതി
2005 ലെ വിവരാവകാശ നിയമം ഭേദഗതി ചെയ്യാനുള്ള നിര്ദ്ദേശം ഗവണ്മെന്റ് പരിഗണനയിലാണ്.
2018 ലെ വിവരാവകാശ  ബില് പാര്മെന്റിന്റെ നടപ്പ് സമ്മേളനത്തില് രാജ്യസഭയില് അവതരിപ്പിക്കുന്നതിനും, പാസ്സാക്കുന്നതിനും നോട്ടീസ് നല്കിയിട്ടുണ്ട്. മുഖ്യ വിവരാവകാശ കമ്മിഷണര്മാര്, വിവരാവകാശ കമ്മിഷണര്മാര്, സംസ്ഥാന വിവരാവകാശ കമ്മിഷണര്മാര് എന്നിവരുടെ ശമ്പളം, അലവന്സുകള്, സേവന വ്യവസ്ഥകള് എന്നിവ സംബന്ധിച്ച് വിവരാവകാശ നിയമത്തിന് കീഴില് ചട്ടങ്ങള്ക്ക് രൂപം നല്കാന് വ്യവസ്ഥ നല്കുന്നതാണ് ഭേദഗതി. നിലവില് വിവരാവകാശ നിയമത്തിന് കീഴില് അതിന് വ്യവസ്ഥകള് ഇല്ല.
2018 ലെ വിവരാവകാശ  ബില് തയ്യാറാക്കിയത് ധനകാര്യ , നിയമകാര്യ, നിയമനിര്മ്മാണ വകുപ്പുകളുമായുള്ള കൂടിയാലോചനകള്ക്ക് ശേഷമാണ്.
കേന്ദ്ര പേഴ്സണല്, പൊതു ആവലാതികളും, പെന്ഷനുകളും സഹമന്ത്രി  ഡോ. ജിതേന്ദ്ര സിംഗ് ലോകസഭയില് രേഖാമൂലം നല്കിയ മറുപടിയില് അറിയിച്ചതാണിത്.
ND MRD – 599
ആരോഗ്യ, കുടുംബക്ഷേമ മന്ത്രാലയം
103.5 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 21, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 103.5 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.85 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 142
വിദേശകാര്യ മന്ത്രാലയം
ഇന്ത്യയുടെ ജി20 അദ്ധ്യക്ഷപദത്തിനും ജി20 സെക്രട്ടേറിയറ്റിന്റെ രൂപീകരണത്തിനുമുള്ള തയ്യാറെടുപ്പുകൾക്ക് കേന്ദ്ര മന്ത്രിസഭ അംഗീകാരം നൽകി
ഇന്ത്യയുടെ വരാനിരിക്കുന്ന ജി 20 അധ്യക്ഷപദത്തെ നയിക്കുന്നതിന് ആവശ്യമായ മൊത്തത്തിലുള്ള നയ തീരുമാനങ്ങളും ക്രമീകരണങ്ങളും നടപ്പിലാക്കുന്നതിനുള്ള ജി20 സെക്രട്ടേറിയറ്റും, അതിന്റെ റിപ്പോർട്ടിംഗ് ഘടനകളും സ്ഥാപിക്കുന്നതിന്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
2022 ഡിസംബർ 1 മുതൽ 2023 നവംബർ 30 വരെ ഇന്ത്യ ജി 20 യുടെ അധ്യക്ഷസ്ഥാനം വഹിക്കും, 2023-ൽ ഇന്ത്യയിൽ നടക്കുന്ന ജി 20 ഉച്ചകോടിയോടെ അത് അവസാനിക്കും. ആഗോള സാമ്പത്തിക ഭരണത്തിൽ ഒരു പ്രധാന പങ്ക് വഹിക്കുന്ന അന്താരാഷ്ട്ര സാമ്പത്തിക സഹകരണത്തിനുള്ള പ്രധാന ഫോറമാണ് ജി 20.
കീഴ്വഴക്കമനുസരിച് ജി 20 അദ്ധ്യക്ഷപദവിയോടനുബന്ധിച് ഉള്ളടക്കം, സാങ്കേതികവിദ്യ , മാധ്യമങ്ങൾ, സുരക്ഷ, ലോജിസ്റ്റിക്കൽ വശങ്ങൾ തുടങ്ങിയവയുമായി ബന്ധപ്പെട്ട ജോലികൾ കൈകാര്യം ചെയ്യുന്നതിനായി ഒരു ജി 20 സെക്രട്ടേറിയറ്റ് രൂപീകരിക്കണം. വിദേശകാര്യ മന്ത്രാലയം, ധനമന്ത്രാലയം, മറ്റ് ബന്ധപ്പെട്ട മന്ത്രാലയങ്ങൾ / വകുപ്പുകൾ എന്നിവയിൽ നിന്നുള്ള ഉദ്യോഗസ്ഥരും ജീവനക്കാരും , ഡൊമെയ്ൻ വിജ്ഞാന വിദഗ്ധരും ഇത് നിയന്ത്രിക്കും. 2024 ഫെബ്രുവരി വരെ സെക്രട്ടേറിയറ്റ് പ്രവർത്തിക്കും.
ഇന്ത്യയുടെ ജി 20 അധ്യക്ഷപദത്തിന് മൊത്തത്തിലുള്ള മാർഗനിർദേശം നൽകുന്നതിന് പ്രധാനമന്ത്രിയുടെ നേതൃത്വത്തിൽ ധനമന്ത്രി, ആഭ്യന്തരമന്ത്രി, വിദേശകാര്യ മന്ത്രി, ജി20 ഷെർപ്പ  എന്നിവരടങ്ങുന്ന ഒരു അപെക്സ് കമ്മിറ്റിയായിരിക്കും സെക്രട്ടേറിയറ്റിനെ നയിക്കുക . കൂടാതെ, ജി 20 സമ്മേളനവുമായി ബന്ധപ്പെട്ട എല്ലാ തയ്യാറെടുപ്പുകളുടെയും മേൽനോട്ടം വഹിക്കുന്നതിനും അപെക്സ് കമ്മിറ്റിക്ക് റിപ്പോർട്ട് ചെയ്യുന്നതിനുമായി ഒരു ഏകോപന സമിതിയും രൂപീകരിക്കും. ആഗോള വിഷയങ്ങളിൽ ബഹുമുഖ വേദികളിലെ ഇന്ത്യയുടെ നേതൃത്വത്തിന് അറിവും വൈദഗ്ധ്യവും ഉൾപ്പെടെയുള്ള ദീർഘകാല ശേഷി വർദ്ധിപ്പിക്കാൻ ജി20 സെക്രട്ടേറിയറ്റ് പ്രാപ്തമാക്കും.
-ND-
(Visitor Counter : 105
പ്രധാനമന്ത്രിയുടെ ഓഫീസ്
കോവാക്സിൻ അംഗീകാരത്തിന് പ്രധാനമന്ത്രി ഓസ്ട്രേലിയൻ പ്രധാനമന്ത്രി സ്കോട്ട് മോറിസണ് നന്ദി പറഞ്ഞു
ഇന്ത്യയുടെ കോവാക്സിന് അംഗീകാരം നൽകിയതിന് പ്രധാനമന്ത്രി ശ്രീ. നരേന്ദ്ര മോദി ഓസ്ട്രേലിയൻ പ്രധാനമന്ത്രി സ്കോട്ട് മോറിസണെ നന്ദിഅറിയിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഇന്ത്യയുടെ കോവാക്സിനെ ഓസ്ട്രേലിയ അംഗീകരിച്ചതിന് എന്റെ പ്രിയ സുഹൃത്ത് സ്കോട്ട് മോറിസണോട് ഞാൻ നന്ദി പറയുന്നു. ഇന്ത്യയും ഓസ്ട്രേലിയയും തമ്മിലുള്ള കോവിഡിന് ശേഷമുള്ള പങ്കാളിത്തത്തിലെ ഒരു സുപ്രധാന ചുവടുവയ്പ്പാണിത്."
(
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : വനിതാ ജൂഡോയിൽ വെള്ളി മെഡൽ നേടിയ ഷുശീലാ ദേവി ലിക്മാബാമിന് പ്രധാനമന്ത്രിയുടെ അഭിനന്ദനം
ബർമിംഗ്ഹാം കോമൺവെൽത്ത് ഗെയിംസിൽ വനിതാ ജൂഡോയിൽ വെള്ളി മെഡൽ നേടിയ ഷുശീലാ ദേവി ലിക്മാബാമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു ;
"ഷുശീലാ ദേവി ലിക്മാബാമിന്റെ അസാധാരണ പ്രകടനത്തിൽ ആഹ്ലാദിക്കുന്നു. വെള്ളി മെഡൽ നേടിയതിന് അവർക്ക് അഭിനന്ദനങ്ങൾ. അവർ ശ്രദ്ധേയമായ വൈദഗ്ധ്യവും പ്രതിരോധശേഷിയും പ്രകടിപ്പിച്ചു. അവരുടെ ഭാവി ഉദ്യമങ്ങൾക്ക് ആശംസകൾ."
വനിതാ, ശിശു വികസന മന്ത്രാലയം
നാരി ശക്തി പുരസ്കാരം-2021-നായി വനിതാ ശിശു വികസന മന്ത്രാലയം നാമനിർദ്ദേശങ്ങൾ ക്ഷണിച്ചു
ന്യൂ ഡൽഹി, ജനുവരി 06, 2021
2021 ലെ നാരി ശക്തി പുരസ്കാരങ്ങൾക്കായി വനിതാ ശിശു വികസന മന്ത്രാലയം നാമനിർദ്ദേശങ്ങൾ ക്ഷണിച്ചു. ഓൺലൈനായി മാത്രമേ നാമനിർദ്ദേശങ്ങൾ സ്വീകരിക്കുകയുള്ളൂ. 2022 ജനുവരി 31 വരെ www.awards.gov.in എന്ന പോർട്ടലിൽ നാമനിർദ്ദേശങ്ങൾ ഫയൽ ചെയ്യാം.
സ്ത്രീകളുടെ, പ്രത്യേകിച്ച് ദുർബലരും പാർശ്വവൽക്കരിക്കപ്പെട്ടവരുമായ സ്ത്രീകളുടെ സാമ്പത്തികവും സാമൂഹികവുമായ ശാക്തീകരണത്തിനായുള്ള മികച്ച പ്രവർത്തനങ്ങൾക്കാണ് അവാർഡുകൾ നൽകുന്നത്. അന്താരാഷ്ട്ര വനിതാ ദിനമായ 2022 മാർച്ച് 8-ന് വനിതാ ശിശു വികസന മന്ത്രാലയം നാരി ശക്തി പുരസ്കാരം-2021 സമ്മാനിക്കും.
നാരി ശക്തി പുരസ്കാരത്തിനുള്ള യോഗ്യതാ മാനദണ്ഡങ്ങളും മറ്റ് വിശദാംശങ്ങളും https://wcd.nic.in/acts/guidelines-nari-shakti-puraskar-2021-onwards എന്ന ലിങ്കിൽ ലഭ്യമാണ്.
ഓരോ അവാർഡ് ജേതാവിനും സർട്ടിഫിക്കറ്റും രണ്ട് ലക്ഷം രൂപയും അടങ്ങുന്നതാണ് അവാർഡ്.
വ്യക്തികളെയോ സ്ഥാപനങ്ങളെയോ അവാർഡുകൾക്കായി നാമനിർദ്ദേശം ചെയ്യാവുന്നതാണ്. അവാർഡുകളുടെ പരമാവധി എണ്ണം  15 വരെ ആകാം. എന്നിരുന്നാലും, വനിതാ-ശിശു വികസന മന്ത്രി അധ്യക്ഷയായ തിരഞ്ഞെടുപ്പ് സമിതിയുടെ വിവേചനാധികാരത്തിൽ ഈ പരമാവധി സംഖ്യയിൽ ഇളവ് അനുവദിക്കാവുന്നതാണ്.
ഒരു വ്യക്തി സ്വയം സമർപ്പിക്കുന്ന നാമനിർദേശവും അവാർഡുകൾക്കുള്ള ശുപാർശകളും പരിഗണിക്കപ്പെടും. തിരഞ്ഞെടുപ്പ് സമിതിക്ക് സ്വമേധയാ, മതിയായ ന്യായീകരണത്തോടെ അവാർഡിനായി ഒരു വ്യക്തിയെ/സ്ഥാപനത്തെ ശുപാർശ ചെയ്യാനും ആകും.
മന്ത്രാലയത്തിലെ ജോയിന്റ് സെക്രട്ടറി തല ഓഫീസറുടെ നേതൃത്വത്തിലുള്ള ഒരു സ്ക്രീനിംഗ് കമ്മിറ്റി നാമനിർദ്ദേശങ്ങൾ സൂക്ഷ്മമായി പരിശോധിക്കുകയും ചുരുക്കപ്പട്ടിക തയ്യാറാക്കുകയും ചെയ്യും. സ്ക്രീനിംഗ് കമ്മിറ്റിയുടെ ശുപാർശകളുടെ അടിസ്ഥാനത്തിൽ തിരഞ്ഞെടുപ്പ് സമിതിയായിരിക്കും അന്തിമ തീരുമാനം എടുക്കുന്നത്.
RRTN/SKY
(Visitor Counter : 140
പ്രധാനമന്ത്രിയുടെ ഓഫീസ്
പ്രധാനമന്ത്രി വാരാണസി സന്ദര്ശിച്ചു
ഡീസലില് നിന്ന് ഇലക്ട്രിക് ആയി പരിവര്ത്തിപ്പിച്ച ആദ്യ ലോകോമോട്ടീവ് ഫ്ളാഗ് ഓഫ് ചെയ്തു;
ഗുരു രവിദാസിന്റെ ജന്മ സ്ഥല വികസനത്തിനായുള്ള പദ്ധതിക്ക് തറക്കല്ലിട്ടു,
അഴിമതിക്കാരെ ഗവണ്മെന്റ് ശിക്ഷിക്കുന്നു, സത്യസന്ധര്ക്ക് ബഹുമതി നല്കുന്നു; പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി ഉത്തര് പ്രദേശിലെ വാരാണസി സന്ദര്ശിച്ചു. രവിദാസ് ജയന്തി ആഘോഷത്തോടനുബന്ധിച്ച് ഗുരു രവിദാസിന്റെ ജന്മസ്ഥല വികസനത്തിനായുള്ള പദ്ധതിക്ക് അദ്ദേഹം തറക്കല്ലിട്ടു.
ഡീസലില് നിന്ന് ഇലക്ട്രിക്കിലേക്ക് പരിവര്ത്തിപ്പിച്ച ആദ്യ ലോകോമോട്ടീവ് വാരാണസിയിലെ ഡീസല് ലോകോമോട്ടീവ് വര്ക്സില് പ്രധാനമന്ത്രി ഫ്ളാഗ് ഓഫ് ചെയ്തു.
നൂറു ശതമാനം വൈദ്യുതീകരണമെന്ന ഇന്ത്യന് റെയില്വേയുടെ ദൗത്യത്തിന്റെ ഭാഗമായി വാരാണസിയിലെ ഡീസല് ലോകോമോട്ടീവ്സ് വര്ക്ക്സ് ഡീസല് ലോകോമോട്ടീവില്നിന്ന് പരിവര്ത്തിപ്പിച്ച ഇലക്ട്രിക് ലോകോമോട്ടീവിന് രൂപം നല്കിയിട്ടുണ്ട്. നിര്ബന്ധിത പരിശോധനകള്ക്കു ശേഷം പ്രധാനമന്ത്രി ലോകോമോട്ടീവ് പരിശോധിക്കുകയും ഫ്ളാഗ് ഓഫ് ചെയ്യുകയും ചെയ്തു. എല്ലാ ഡീസല് ലോകോമോട്ടീവുകളും ഇലക്ട്രിക് ലോകോമോട്ടീവുകളാക്കാന് ഇന്ത്യന് റെയില്വേ തീരുമാനിച്ചിട്ടുണ്ട്. ഊര്ജ്ജ ചെലവും കാര്ബണ് ബഹിര്ഗമനവും കുറക്കുന്നതിനുള്ള ഒരു ചുവടുവെപ്പാണിത്. രണ്ട് ഡബ്ലു.ഡി.ജി 3 എ ഡീസല് ലോകോമോട്ടീവുകളെ 10,000 എച്ച്.പിയുടെ ഇരട്ട ഇലക്ട്രിക് ഡബ്ലു.എ.ജി.സി 3 ലോകോമോട്ടീവുകളാക്കുന്ന പ്രവൃത്തി വെറും 69 ദിവസം കൊണ്ടാണ് ഡീസല് ലോകോമോട്ടീവ്സ് വര്ക്ക്സ് പൂര്ത്തീകരിച്ചത്. പൂര്ണമായും ഇന്ത്യയില് നിര്മ്മിക്കൂ പദ്ധതിയിലുള്ള ഈ പരിവര്ത്തന ഉദ്യമം ലോകത്തിലെ ആദ്യത്തെ ഇന്ത്യന് ഗവേഷണ, വികസന സംരംഭമാണ്.
രവിദാസ് ജയന്തിയില് ശ്രീ. ഗുരു രവിദാസിന്റെ പ്രതിമയില് പ്രധാനമന്ത്രി പ്രണാമമര്പ്പിച്ചു. സീര് ഗോവര്ദ്ധന്പൂരിലെ ശ്രീ. ഗുരു രവിദാസ് ജന്മസ്ഥാന് ക്ഷേത്രത്തില് ഗുരു രവിദാസിന്റെ ജന്മസ്ഥല വികസനത്തിനുള്ള പദ്ധതിക്ക് പ്രധാനമന്ത്രി തറക്കല്ലിട്ടു.
പാര്ശ്വവത്കരിക്കപ്പെട്ടവരെ സഹായിക്കുന്നതിനുള്ള തന്റെ ഗവണ്മെന്റിന്റെ പദ്ധതികള് വിവരിച്ചുകൊണ്ട് പ്രധാനമന്ത്രി പറഞ്ഞു; പാവങ്ങള്ക്കായി നാം നിശ്ചിത വിഹിതം  കൊണ്ടുവന്നു. അതുകൊണ്ട് പാര്ശ്വവത്കരിക്കപ്പെട്ടവര്ക്ക് മാന്യതയുള്ള ഒരു ജീവിതം നയിക്കാം. ഈ ഗവണ്മെന്റ് അഴിമതിക്കാരെ ശിക്ഷിക്കുകയും സത്യന്ധര്ക്ക് ബഹുമതി നല്കുകയും ചെയ്യുകയാണ്.
ദാര്ശനികനായ കവിയുടെ അധ്യാപനങ്ങള് എല്ലാ ദിവസവും നമ്മെ പ്രചോദിപ്പിക്കുന്നതായി തദവസരത്തില് പ്രധാനമന്ത്രി പറഞ്ഞു. ജാതി അധിഷ്ഠിതമായ വേര്തിരിവുണ്ടെങ്കില് ജനങ്ങള് തമ്മില് പരസ്പരം ബന്ധപ്പെടാന് സാധിക്കില്ലെന്നും അവിടെ സമത്വമുണ്ടാകില്ലെന്നും പ്രധാനമന്ത്രി ഊന്നിപ്പറഞ്ഞു. എല്ലാവരോടും ഗുരു രവിദാസിന്രെ പാത പിന്തുടരാന് ആവശ്യപ്പെട്ട പ്രധാനമന്ത്രി അതു പിന്തുടര്ന്നിരുന്നുവെങ്കില് അഴുമതി തുടച്ചു നീക്കപ്പെട്ടേനേയെന്നും ചൂണ്ടിക്കാട്ടി. ഋഷിയുടെ പ്രതിമ ഉള്പ്പെടുന്ന വലിയൊരു പാര്ക്ക് നിര്മ്മിക്കുമെന്നും പ്രധാനമന്ത്രി പറഞ്ഞു. പദ്ധതിയുടെ ഭാഗമായി തീര്ത്ഥാടകര്ക്കുവേണ്ട എല്ലാ സൗകര്യങ്ങളും ഒരു കേന്ദ്രത്തിലുള്പ്പെടുത്തും.
AM MRD - 134
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ അധ്യക്ഷതയില് കേന്ദ്ര ഹിന്ദി സമിതിയുടെ 31-മത് യോഗം ചേര്ന്നു
കേന്ദ്ര ഹിന്ദി സമിതിയുടെ 31-മത് യോഗം ന്യൂ ഡല്ഹിയില് ഇന്ന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്നു.
ക്രിയാത്മകവും, പ്രായോഗികവുമായ നിര്ദ്ദേശങ്ങള്ക്ക് പ്രധാനമന്ത്രി എല്ലാ അംഗങ്ങളെയും അഭിനന്ദിച്ചു.
ദൈനംദിന സംഭാഷണങ്ങളിലൂടെ ഹിന്ദി ഭാഷ പ്രചരിപ്പിക്കണമെന്നും ഔദ്യോഗിക ആവശ്യങ്ങള്ക്ക് സങ്കീര്ണമായ സാങ്കേതിക സംജ്ഞകള് ഒഴിവാക്കണമെന്നും പ്രധാനമന്ത്രി ഊന്നിപ്പറഞ്ഞു. ഗവണ്മെന്റ് തലത്തിലും, സമൂഹതലത്തിലും ഹിന്ദിയുടെ ഉപയോഗത്തില് ഉള്ള വിടവ് നികത്തണമെന്ന് എടുത്ത്പറഞ്ഞ അദ്ദേഹം ഇതിനുള്ള പ്രചാരണ പരിപാടിയില് വിദ്യാഭ്യാസ സ്ഥാപനങ്ങള്ക്ക് സഹായകമാകുമെന്ന് പറഞ്ഞു.
ലോകമെമ്പാടുമുള്ള തന്റെ അനുഭവങ്ങള് പരാമര്ശിച്ച് കൊണ്ട് ഹിന്ദി ഉള്പ്പെടെയുള്ള എല്ലാ ഭാഷകളുടെയും സഹായത്തോടെ നമുക്ക് ലോകത്തെ മുഴുവന് ബന്ധിപ്പിക്കാനാകുമെന്ന് പ്രധാനമന്ത്രി അംഗങ്ങള്ക്ക് ഉറപ്പ് നല്കി.
ലോകത്തെ ഏറ്റവും പുരാതന ഭാഷകളില് ഒന്നായ തമിഴില് നമുക്ക് അഭിമാനമുണ്ടെന്ന് പ്രധാനമന്ത്രി പറഞ്ഞു. രാജ്യത്തെ എല്ലാ ഭാഷകള്ക്കും ഹിന്ദിയെ പരിപോഷിപ്പിക്കാനാവും. ഗവണ്മെന്റിന്റെ 'ഏകഭാരതം ശ്രേഷ്ഠ ഭാരതം' സംരംഭത്തെ ഇത്തരുണത്തില് അദ്ദേഹം പരാമര്ശിച്ചു.
ആഭ്യന്തരമന്ത്രി ശ്രീ. രാജ് നാഥ് സിംഗിന്റെ സ്വാഗതത്തിന് ശേഷം കാര്യപരിപാടി പ്രകാരം വിവിധ വിഷയങ്ങളില് കൈവരിച്ച പുരോഗതി ഭരണ ഭാഷ സെക്രട്ടറി അവതരിപ്പിച്ചു. ഹിന്ദി ഭാഷയുടെ പ്രചാരണവുമായി ബന്ധപ്പെട്ട് തങ്ങളുടെ കാഴ്ചപ്പാടുകള് അംഗങ്ങള് വ്യക്തമാക്കി.
കേന്ദ്ര ഹിന്ദി ഡയറക്ടറേറ്റ് പ്രസിദ്ധീകരിച്ച ഗുജറാത്തി ഹിന്ദി ഫോണ്ടിന്റെ പ്രകാശനവും പ്രധാനമന്ത്രി നിര്വ്വഹിച്ചു.
അരുണാചല് പ്രദേശ്, ഹിമാചല് പ്രദേശ്, ഗുജറാത്ത് മുഖ്യമന്ത്രിമാരും സമിതിയിലെ മറ്റ് അംഗങ്ങളും ഏകദേശം രണ്ട് മണിക്കൂര് നീട്ട് നിന്ന യോഗത്തില് സംബന്ധിച്ചു.
(ND MRD - 708